Rusia lansează exerciții care implică arme nucleare tactice în apropierea Ucrainei
Data publicării:
Rusia lansează exerciții care implică arme nucleare tactice în apropierea Ucrainei și spune că aceastea sunt un răspuns la „amenințările” occidentale.
„În conformitate cu instrucțiunile comandantului suprem al forțelor armate ale Federației Ruse, prima etapă a exercițiului cu testarea practică a pregătirii și utilizării armelor nucleare nestrategice a început în Districtul Militar de Sud sub conducerea Statului Major al Forțelor Armate Ruse”, au spus oficialii armatei ruse, citați de agenția TASS.
În cadrul exercițiilor, formațiunile de rachete din Districtul Militar de Sud practică pregătiri pentru lansarea de rachete ale sistemului operațional-tactic de rachete Iskander. Personalul unităților aeriene ale Forțelor Aerospațiale Ruse va echipa armele aeronavelor, inclusiv Kinjal hipersonice, cu încărcături speciale și se va îndrepta către zonele de patrulare, a mai spus Ministerul Rus al Apărării
„Exercițiile vizează menținerea pregătirii personalului și echipamentelor unităților pentru utilizarea în luptă a armelor nucleare nestrategice pentru a răspunde și pentru a asigura necondiționat integritatea teritorială și suveranitatea statului rus ca răspuns la declarațiile provocatoare și amenințările oficiali occidentali individuali împotriva Federației Ruse”, mai spun forțele armate.